Далей неабходна было, каб жадаючыя ўдзельнічаць у фестывалі паверылі ў сябе і ва ўласную непаўторнасць. З гэтай мэтай былі праведзены гутаркі і пробныя заняткі, на якіх вызначаліся магчымасці будучых удзельнікаў, кірунак у абраным відзе мастацтва. Для таго, каб удзельнікі камфортна сябе адчувалі, правядзенне фестывалю планавалася ў нязмушанай, цёплай, душэўнай абстаноўцы. Было прадумана святочнае афармленне гімназіі і непасрэдна сцэны, складзены сцэнар, падабраны стыль правядзення фестываля вядучымі.